# data[].attributes.body
Azizah binti Zaini
4K2

3(a)
i. Waadat bermaksud perjanjian
ii. Tulah bermaksud kecelakaan yang menimpa seseorang kerana melanggar larangan atau titah raja dan menderhaka kepada raja.

(b) Tugas sultan Melaka ialah menaungi dan menjaga keselamatan rakyat. Seterusnya, memperkenalkan undang-undang untuk mengawal rakyat seperti Hukum Kanun Melaka dan Undang-Undang Laut Melaka.

(c) Peranan rakyat di Kesultanan Melayu Melaka ialah dengan mematuhi segala arahan pemerintah dan tidak akan menderhaka kerana takut ditimpa tulah.Seterusnya, menghadiri majlis umum seperti gotong-royong dan menjadi pengayuh atau pendayung kapal perang. Akhir sekali, menyumbang tenaga kerja melalui sistem kerah seperti membina istana atau jalan.

(d) Hubungan baik antara pemerintah dengan rakyat penting kepada negara kerana ia dapat menjamin kesejahteraan negara. Ini kerana apabila pemerintah dan rakyat tidak mempunyai hubungan yang baik negara kita akan menjadi huru-hara disebabkan rakyat mudah terpengaruh dengan orang luar yang akan mengakibatkan pemberontakan. Oleh itu, kita sebagai rakyat perlu menunjukkan taat setia kepada pemerintah dengan menjaga hubungan yang baik dengan pemerintah agar negara kita kekal aman.

# data[].attributes.body
Putri Febriyani Binti Zakaria
4K2

3.(a)
i. Wadat bermaksud perjanjian yang dilakukan oleh Demang Lebar Daud yang mewakili golongan diperintah dengan Sang Sapurba yang mewakili golongan pemerintah.
ii. Tulah bermaksud kecelakaan yang menimpa seseorang kerana melanggar larangan atau titah raja dan menderhaka kepada raja.

(b) Tugas sultan Melaka ialah menaungi dan menjaga keselamatan rakyat negeri baginda. Selain itu, sultan mewujudkan perpaduan rakyat dan bertanggungjawab terhadap kemakmuran serta kestabilan kerajaan. Akhir sekali, sultan juga memperkenalkan undang-undang untuk mengawal rakyat.

(c) Peranan rakyat di Kesultanan Melayu Melaka ialah dengan menunjukkan taat setia kepada pemerintah. Rakyat juga perlu mematuhi segala arahan pemerintah dan tidak akan menderhaka kerana takut ditimpa tulah. Selain itu, rakyat perlu menyumbang tenaga kerja melalui sistem kerah seperti membina istana atau jalan.

(d) Hubungan baik antara pemerintah dengan rakyat penting kepada negara kerana untuk mengekalkan negara dalam keadaan aman. Jika hubungan rakyat dan pemerintah tidak baik negara kita akan menjadi kucar-kacir. Sebagai rakyat, kita perlu menjaga hubungan baik dengan pemerintah untuk mengekalkan kemajuan negara.